*โมร์เกแซแฮร์* มักได้รับการยกให้เป็นเพลง "เอกลักษณ์" ของนักร้อง โมฮัมเมด เรซา ชายาริยัน *(ภาพถ่ายปี 2007)*
***โมร์เกแซแฮร์*** (เปอร์เซีย: مرغ سحر หรือ รูปอักษรโรมัน *Morgh-e Sahar*, แปลว่า "นกยามอรุณ" หรือ "นกเวลาเช้า") เป็นเพลง *แตสนีฟ* ที่นิยมขับร้องในการเรียกร้องต่อต้านความอยุติธรรม, เผด็จการ และทรราชย์ในประเทศอิหร่าน และมักได้รับยกให้เป็น "เพลงชาติ" ของการต่อสู้เพื่ออิสรภาพในอิหร่าน เพลงนี้เป็นบทประพันธ์โดยโมฮัมเมด-แตกี แบแฮร์ และดนตรีโดยมอร์เตแซ เนอีดาวูด ในศตวรรษที่ 20 ตอนต้น ร่วมสมัยกับการปฏิวัติรัฐธรรมนูญอิหร่าน เนื้อเพลงบอกเล่าอุปมาอุปมัยถึงนกแห่งช่วงเวลารุ่งอรุณที่กำลังเศร้าหมอง ต่อมาในเนื้อเพลงจึงเรียกร้องให้นกที่ถูกขังในกรงนี้ส่งเสียงร้องและบินหนีออกไป เป็นสัญลักษณ์แทนการสิ้นสุดช่วงเวลาแห่งการกดขี่ (ยามกลางคืน) และไปสู่ช่วงเวลาแห่งการปลดแอก (ยามเช้า)

โคลงบทแรกของเนื้อเพลงมีบรรยายไว้ว่ามีความไพเราะในเชิงถ้อยคำมากกว่า ในขณะที่โคลงบทสองบรรยายไว้ว่า "เกี่ยวกับปัญหาสังคมและการเมือง" โคลงบทที่สองนี้ยังถูกสั่งห้ามขับร้องโดยกษัตริย์เรซา ชาห์ ปะฮ์ลาวีในปี 1925 กระทั่งถูกโค่นล้มบัลลังก์ในปี 1941 ชาห์ได้สั่งห้ามเพลงนี้หลังตนได้ฟังเพลงนี้ในงานพบปะที่บ้านของรัฐมนตรีคนหนึ่ง บทความบนสื่อข่าวเคย์แฮนของอิหร่านระบุว่าโคลงบทที่สองนี้จะ "ขับร้องกันในงานสังสรรค์ส่วนตัว ที่ซึ่งบรรยากาศอำนวยต่อการถกเถียงเรื่องการเมือง" ในขณะที่โคลงบทแรกมักขับร้องในที่สาธารณะ

ประวัติศาสตร์
-------------

ศิลปินอาชีพคนแรกที่ขับร้องเพลงนี้ในที่สาธารณะคือ Qamar-ol-Moluk Vaziri เธอขับร้องเพลงนี้ในการแสดงขับร้องอย่างเป็นทางการครั้งแรกของเธอในปี 1924 ที่โรงแรมแห่งหนึ่งในเตหะราน เพลงนี้มีการอัดเสียงครั้งแรกในปี 1927 โดย Iranoddole Helen หรือ Taj Esfahani และหนึ่งในการอัดเสียงแรก ๆ ของเพลงนี้เป็นผลงานอขง Moluk Zarrabi ต่อมาเพลงนี้ได้ถูกนำมาแสดงโดยศิลปินอิหร่านอีกจำนวนมาก รวมถึง Qamar-ol-Moluk Vaziri, Mohammad-Reza Shajarian, Leila Forouhar, Homayoun Shajarian, Farhad Mehrad, Shakila, Mohsen Namjoo, Reza Sadeghi และ Hengameh Akhavan

เพลงนี้ถูกมองว่าเป็นเพลงยอดนิยมและเพลง "เอกลักษณ์" ของนักร้องอาวุโส โมฮัมเมด เรซา ชายาริยัน ซึ่งยังเป็นบุคคลสาธารณะที่มีบทบาทเรียกร้องประชาธิปไตยในอิหร่านมายาวนาน เขาจะขับร้องเพลงนี้ปิดท้ายในทุก ๆ งานแสดงดนตรีของเขา เมื่อเขาเสียชีวิตในปี 2020 ฝูงชนจำนวนมากได้มารวมตัวกันที่โรงพยาบาลญามที่เขาเข้ารับการรักษา ฝูงชนได้ร่วมกันขับร้องเพลง *โมรเฆแซแฮร์* และกล่าวคำขวัญต่อต้านเผด็จการในอิหร่าน ก่อนที่จะถูกเจ้าหน้าที่เข้ามาใช้กำลังเพื่อสลายฝูงชน

อ้างอิง
-------

1. 1 2  Emery (2020-10). "Iran's songs of love and liberation". Le Monde Diplomatique. สืบค้นเมื่อ 2023-08-22. `{{cite web}}`: ตรวจสอบค่าวันที่ใน: `|date=` (help); ไม่รู้จักพารามิเตอร์ `|forst=` ถูกละเว้น (help)
2. 1 2 3  "MORḠ-E SAḤAR – Encyclopaedia Iranica". Iranicaonline.org. สืบค้นเมื่อ 2012-10-14.
3. 1 2 3 4 5  Nouri, Nazanine (2020-10-14). "Iranians Remember Master Vocalist Shajarian With His Freedom Song 'Morgh e Sahar'". Kayhan Life. สืบค้นเมื่อ 2023-08-22.
4. ↑  Alexandra, Rae (2021-08-17). "Artists In and Outside of Afghanistan Depict the Agony of the Taliban Takeover". *KQED*. สืบค้นเมื่อ 2023-08-22.
5. ↑  Fassihi, Farnaz (2020-10-08). "Mohammad Reza Shajarian, Iranian Master Singer and Dissident, Dies at 80". *The New York Times* (ภาษาอังกฤษแบบอเมริกัน). ISSN 0362-4331. สืบค้นเมื่อ 2021-06-06.
6. 1 2  Siamdoust, Nahid (2017-05-02). "MODERN IRAN IN 8 SONGS: From classical melodies to rap, Iran's music reveals its long struggle for political freedom". Stanford University Press. สืบค้นเมื่อ 2023-08-22.
7. 1 2  "Remembering Iranian singer Mohammad Reza Shajarian". *NPR Music*. 2020-10-09. สืบค้นเมื่อ 2023-08-22.
8. ↑  "Tehran orchestra, world-renowned musicians team up to remake "Morghe Sahar"". Tehran Times. 21 June 2020. สืบค้นเมื่อ 27 June 2020.
9. ↑  Seyyed Mostafa Mousavi Sabet (2020-10-09). "Vocalist Mohammadreza Shajarian to lay to rest in Ferdowsi mausoleum". Tehran Times. สืบค้นเมื่อ 2023-08-22.
10. 1 2  "Iran's voice of protest falls silent". *Morning Star*. สืบค้นเมื่อ 2023-08-22.
11. ↑  Inskeep, Steve (2010-09-27). "Mohammad Reza Shajarian: Protest Through Poetry". NPR Music. สืบค้นเมื่อ 2023-08-22.